Ιόνιος Σχολή

Η Ιόνιος Σχολή είναι ιδιωτικό εκπαιδευτήριο με έδρα, από την έναρξη του σχολικού έτους 2026-2027, το Μαρούσι Αττικής. Ιδρύθηκε το 1908 από τον Κωνσταντίνο Καβαλιεράτο και αποτελεί ένα από τα παλαιότερα ιδιωτικά σχολεία της Ελλάδας. Σήμερα διοικείται από τον Άγγελο Δερβέναγα. Η σχολή παρέχει εκπαίδευση σε όλες τις βαθμίδες της πρωτοβάθμιας και δευτεροβάθμιας εκπαίδευσης, λειτουργώντας Νηπιαγωγείο, Δημοτικό, Γυμνάσιο και Λύκειο. Στο Λύκειο προσφέρεται επίσης το πρόγραμμα International Baccalaureate (IB). Ιστορία Η Ιόνιος Σχολή ιδρύθηκε το 1908 από τον παιδαγωγό Κωνσταντίνο Γ. Καβαλιεράτο στην Αθήνα και συγκαταλέγεται στα αρχαιότερα ιδιωτικά εκπαιδευτήρια της χώρας. Κατά τη διάρκεια της λειτουργίας της στεγάστηκε σε διαφορετικές εγκαταστάσεις, ενώ από το 1961 λειτούργησε σχολική μονάδα στη Φιλοθέη. Το 1981 ιδρύθηκε δεύτερη σχολική μονάδα στο Μαρούσι, αρχικά για το Νηπιαγωγείο, ενώ τα επόμενα χρόνια επεκτάθηκε ώστε να φιλοξενεί επιπλέον εκπαιδευτικές βαθμίδες. Το 2001 εγκαινιάστηκε το κλειστό αθλητικό κέντρο του σχολείου στις εγκαταστάσεις του Αμαρουσίου. Εγκαταστάσεις Μέχρι το 2026 η Ιόνιος Σχολή λειτουργούσε στη Φιλοθέη και στο Μαρούσι. Μετά την απόφαση της διοίκησης για ενοποίηση των δραστηριοτήτων της, από το σχολικό έτος 2026-2027 όλες οι βαθμίδες εκπαίδευσης στεγάζονται στις εγκαταστάσεις του Αμαρουσίου. Απόφοιτοι Βαγγέλης Μεϊμαράκης, πολιτικός. Νίκος Κακλαμανάκης, ιστιοπλόος και ολυμπιονίκης. Ζωρζ Σαρρή, συγγραφέας. Χρήστος Σωτηρακόπουλος, αθλητικογράφος. Εξωτερικοί σύνδεσμοι Επίσημος ιστότοπος